Thakor Patel

Thakor Patel (alizaliwa 1932) ni msanii wa sanaa ya kisasa mzaliwa wa India mwenye uraia wa Zimbabwe. Patel alisomea sanaa katika eneo la Bombay, katika Chuo cha Sanaa cha Sir J.J. School of Art, ambako alifaulu kwa daraja la kwanza. Kutokana na ufaulu huo, alitunukiwa ufadhili wa masomo (scholarship) na uanachama wa kitaaluma (fellowship). Aidha, alipata pia daraja la kwanza katika masomo ya Sanaa ya Biashara (Commercial Art) na akaonesha kazi zake katika maonesho mbalimbali ya ndani.

Mwaka 1980, Patel alihamia Zimbabwe ili kumsaidia binamu yake kuanzisha kiwanda cha uchapishaji mjini Harare, ambako aliishi kwa sehemu kubwa ya maisha yake. Kazi zake za sanaa zimeoneshwa katika majumba kadhaa ya sanaa, yakiwemo Gallery Delta na National Gallery of Zimbabwe, na hivi karibuni zaidi katika ZEITZ MOCAA Gallery jijini Cape Town, Afrika Kusini.

Mbali na maonesho hayo, Patel ameonesha kazi zake katika nchi mbalimbali duniani, zikiwemo Japan, Marekani, Ujerumani na India. Mwaka 2017 alihamia kuishi nchini Marekani. Michoro yake inapatikana katika mkusanyo wa kudumu wa National Gallery of Zimbabwe, pamoja na makusanyo mengine ya sanaa ya umma na binafsi kote duniani.

 Marejeo 

Jamii:Waliozaliwa 1932
Jamii:Watu walio hai
Jamii:Wasanii wa Zimbabwe